stanford-oval/wikipedia huggingface dataset:
Stanko Lorger

| Mitalit | Mitalit | Mitalit |  |
| --- | --- | --- | --- |
|  Kuva Lorgerista vuodelta 1958. |  Kuva Lorgerista vuodelta 1958. |  Kuva Lorgerista vuodelta 1958. |  |
Maa:   Jugoslavia
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 1958 | 110 metrin aj |  |
Stanko Lorger (14. helmikuuta 1931 Kozje, Slovenia, Jugoslavian kuningaskunta – 20. huhtikuuta 2014 Ljubljana, Slovenia) oli Jugoslaviaa edustanut 110 metrin aitajuoksija.
Lorger saavutti 110 metrin aitajuoksusta hopeaa Tukholman EM-kilpailuista 1958. Hän kilpaili myös kolmissa kesäolympialaisissa, Helsingissä 1952, Melbournessa 1956 ja Roomassa 1960. Parhaimmillaan Lorger sijoittui olympiatasolla Melbournessa viidenneksi.
Lorger kuoli vuonna 2014.
Soteriologia

"Taivaaseen nousun tikkaat" on 1100-luvun ikoni Pyhän Katariinan luostarissa Siinailla. Kuvassa on siirretty kristilliseen ympäristöön islamilainen käsitys Paratiisiin pyrkimisestä pitkin kapeaa siltaa, mistä tuomitut putoavat Helvettiin.
Soteriologia eli pelastusoppi tarkoittaa uskonnoissa esiintyvää oppia pelastuksesta. Sana soteriologia tulee kreikan kielen sanasta “sótéria“ (pelastuminen) ja kreikan sanasta “σωτήρ” sōtēr (pelastaja).
Kristinusko

Perinteisen kristillisen teologian mukaan, jokainen ihminen tarvitsee pelastusta synnistä ja synnin tuomiosta. Raamatun opettamasta pelastuksesta on keskusteltu kristinuskon historiassa intensiivisesti, ja luonnollisesti siitä on syntynyt erilaisia näkemyksiä. Soteriologiassa pyritään vastaamaan kahteen laajaan kysymykseen:
Miten pelastus on mahdollista ja miten se liittyy Jeesukseen?
Miten itse pelastus tulisi ymmärtää raamatullisena käsitteenä?
Kristillisessä soteriologiassa on syntynyt monta eri oppia ihmisen pelastumisesta, joita ovat muun muassa katolinen pelastusoppi, kalvinismi, arminiolaisuus, universalismi, ja pluralismi. Kristinuskossa pelastus mahdollistuu Jeesuksen Kristuksen elämän ja varsinkin kuoleman sekä ylösnousemuksen myötä, johon viitataan soteriologiassa sanalla sovitus Erimielisyyksiä soteriologiassa syntyy useimmiten tulkintaeroissa käsityksistä kuten ihmisen turmelus, predestinaatio, sovitus, ja vanhurskautus.
Soteriologia liittyy myös olennaisesti kristologiaan ja käsitykseen siitä, kuka Jeesus oli.
Muut pelastususkonnot

Muita pelastususkontoja ovat zarathustralaisuus, juutalaisuus, islam, buddhalaisuus, hindulaisuus ja monet muut. Niiden opit pelastuksesta ovat vaihtelevia.
Stanka Zlateva-Hristova

| Mitalit | Mitalit | Mitalit |  |
| --- | --- | --- | --- |
|  Stanka Zlateva-Hristova |  Stanka Zlateva-Hristova |  Stanka Zlateva-Hristova |  |
Maa:   Bulgaria
Naispaini
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | 72 kg |  |
|  Hopeaa | Lontoo 2012 | 72 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Guangzhou 2006 | 72 kg |  |
|  Kultaa | Baku 2007 | 72 kg |  |
|  Kultaa | Tokio 2008 | 72 kg |  |
|  Kultaa | Moskova 2010 | 72 kg |  |
|  Kultaa | Istanbul 2011 | 72 kg |  |
|  Pronssia | Herning 2009 | 72 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Moskova 2006 | 72 kg |  |
|  Kultaa | Sofia 2007 | 72 kg |  |
|  Kultaa | Tampere 2008 | 72 kg |  |
|  Kultaa | Vilna 2009 | 72 kg |  |
|  Kultaa | Baku 2010 | 72 kg |  |
|  Kultaa | Vantaa 2014 | 75 kg |  |
|  Pronssia | Varna 2005 | 72 kg |  |
|  Pronssia | Dortmund 2011 | 72 kg |  |
Stanka Zlateva-Hristova (bulg. Станка Златева Христова, s. 1. maaliskuuta 1983 Krušare, Slivenin provinssi) on bulgarialainen naispainija, olympiamitalisti, maailman- ja Euroopan mestari.
Zlateva-Hristova saavutti Pekingin kesäolympialaisissa 2008 hopeaa 72 kilogramman sarjassa. Loppuottelussa hän hävisi kiinalaiselle Wang Jiaolle. Hän sai hopeaa samassa painoluokassa myös Lontoossa 2012 hävittyään loppuottelussa venäläiselle Natalija Vorobjevalle. Ateenassa 2004 hän oli 12:s.
Zlateva-Hristova on voittanut MM-kultaa viidesti ja EM-kultaa kuudesti. Lisäksi hänellä on MM-pronssi vuodelta 2009 ja kaksi EM-pronssia.
Stanisław Tyszka

Stanisław Tyszka
Stanisław Tyszka (s. 11. huhtikuuta 1979 Varsova) on puolalainen Konfederaatiota edustava poliitikko.
Tyszka sai maisterin arvon oikeustieteessä Varsovan yliopistosta vuonna 2004. Hän sai filosofian tohtorin arvon Yliopistollisen Eurooppa-instituutin historian tiedekunnasta Italiassa vuonna 2011. Hän on työskennellyt luennoitsijana. Vuonna 2015 Tyszka valittiin Sejmiin ja nimitettiin Sejmin varamarsalkaksi. Vuonna 2019 hänet valittiin uudelle kaudelle Sejmiin. Eurovaaleissa 2024 Tyszka valittiin Euroopan parlamentin jäseneksi. Hänet nimitettiin heinäkuussa 2024 uuden Suvereenien kansakuntien Eurooppa -ryhmän puheenjohtajaksi yhdessä René Austin kanssa.
Stanislausin piirikunta

Stanislausin piirikunta (engl. Stanislaus County) on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 550 660 vuonna 2019. Sen hallintokeskus ja suurin kaupunki on Modesto. Piirikunta sijaitsee Central Valley -laaksossa.
Aiheesta muualla

Kuvia tai muita tiedostoja aiheesta Stanislausin piirikunta Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Sotakirjallisuus

Sotakirjallisuus on kirjallisuuden lajityyppi eli genre, jonka aiheena on sota. Se jakaantuu kuvitteelliseen ja tosiasioihin perustuvaan kirjallisuuteen, joita ovat sotamuistelmat, sotapäiväkirjat ja sotaromaanit. Sotakirjallisuus sisältää sekä proosaa että lyriikkaa. Sotaa käsitteleviä romaaneja on kirjoitettu aina ajankohdasta ja paikasta riippumatta. Maailman vanhimpia sotakirjoja lienee Raamatun Vanha testamentti, joka on oikeastaan sodankäynnin varhainen käsikirja.
Suomessa sotakirjallisuuden aiheina ovat yleisesti olleet Suomen sisällissota sekä talvi- ja jatkosota sekä Lapin sota, mutta myös vanhempia sotia käsitteleviä kirjoja on. Esimerkiksi Johan Ludvig Runebergin Vänrikki Stoolin tarinat kertoo suomalaissotilaiden Suomen sodassa osoittamasta urheudesta. Teokseen kuuluu yhteensä 35 runoa. Kokoelman avausruno Maamme (Vårt land) tunnetaan nykyään Suomen kansallislauluna. Tunnetuin suomalainen nykysotakirja on Väinö Linnan Tuntematon sotilas vuodelta 1954. Sen tunnettavuutta ovat lisänneet erityisesti siitä tehdyt kolme elokuvaversiota. Myös muut sotakirjat ovat olleet suosittuja elokuvan aiheita. Suomalainen sotakirjallisuus on luonteeltaan kansallista surutyötä, jossa kerrataan vaikeita sota-aikoja ja niistä seuranneita traumoja.
Historia > Raamattu

Sodalla ja sotalaitoksella on suuri merkitys Raamatun Vanhan testamentin kirjoituksissa, jossa varhaisimmalle Israelille sota oli luonnollinen olotila. Voittajan oikeus oli Israelilaisten mielestä ainoa todellinen oikeus (Tuom. 11:21). Kirjassa korpivaellus kuvataan  osastoittain tapahtuneeksi sotilaalliseksi marssiksi, vaikka vielä Tuomarien ajalla Israelilaisilta puuttui järjestäytynyt sotajoukko asevelvollisuuksineen.
Yleensä kirjoituksissa kuvataan suuren vaaran uhatessa, jonkun karismaattisen henkilön keränneen ympärilleen sotajoukon. Sen voima perustui yhteistuntoon, vapaaehtoiseen kuriin ja johtajan nauttimaan arvonantoon. Arat, pelkääjät ja muuten sotakelvottomat lähetettiin kotiin, jotta pelko ei levinnyt sotakuntoisiin. Jokaisen sotilaan tuli antautua täydellisesti tehtäväänsä, jotta hajottavat ajatukset eivät heikentäneet israelilaisten iskuvoimaa. Kansanvoima syntyi suoraan sen sotajoukosta.
Jumalan läsnäolo sotatoimissa ilmaistiin etujoukossa kuljetettavana liitonarkkina. Jo Kaislameren rannalla Jumala taisteli Israelin puolesta ja siunaus varmisti varman voiton vihollisesta. Jumalalta eli Jahvelta kysyttiin usein neuvoa taistelun voittamiseksi. Israelilaisten sodan tarkoituksena oli heikentää vihollista, mutta ei tuhota sitä kokonaan tappamalla kaikki miespuoliset, heikentämisellä pyrittiin sulattamaan viholliskansa israelilaisiin.
Kuningas Daavidin aikana sotalaitos kehittyi voimakkaasti, jolloin luotiin eräänlainen asevelvollisuus järjestelmä ja hänelle itselleen palkattu ydinjoukko, joka muodostui muista kansoista tuoduista miehistä. Iskujoukolla pyrittiin pitämään koossa hajanainen kansa ja valloitetut alueet. Kuningas Salomo lisäsi iskuvoimaa rakentamalla sotavaunuja. Uusi armeija osoittautui tehokkaaksi ja se onnistui lyömään kansalliset kapina-armeijat.
Sotaa käytiin aina kesällä. Suuret linnoitetut paikat aiheuttivat usein ongelmia, sillä niitä ei voitu yksinkertaisella sotataidolla vallata pelkästään rynnäköllä, vaan usein jouduttiin turvautumaan väijytykseen, piiritykseen tai petokseen. Piiritykset saattoivat kestää vuosikausia, jolloin nälkä pakotti kaupungin antautumaan.
Assyrialaisten sotamenestys israelilaisia vastaan perustui aivan uudenlaisen aselajiin lukeutuvan ratsuväen esiintymiseen taistelutantereella.
Raamatussa hyökkäyssodan ja taistelun aloittamiseen liittyy lähes aina vihollisen tai viholliskansan vakoilu ja tiedustelu. Näin tapahtui esimerkiksi Kanaaninmaahan hyökätessä, jossa todettiin vietetyn iloisia jumalanpalveluksia ja kansan sen seurauksena veltostuneen. Hyökkäyskohteeksi otettiin aina Herran opastuksella israelilaisia pienempi tai heikompi kansa.
Historia > Suomi

Ennen toista maailmansotaa Suomessa ilmestyi paljon sisällissotaa käsittelevää kirjallisuutta, joka oli kuitenkin hyvin pitkälti asenteellista puoleen taikka toiseen, sillä kirjailijat olivat yleensä itse olleet osallisina sodassa. Valkoisen osapuolen voitosta johtuen 1920–1930-lukujen sisällissotakirjallisuus kertoi usein tapahtumista lähinnä vain valkoisten näkemyksen. Ulkomaille, pääasiassa Neuvostoliittoon paenneet punaiset julkaisivat omia muistelmateoksiaan ja koettivat siten pitää vallankumouksen muistoa ja henkeä yllä. Toisen maailmansodan jälkeen tapahtuneen poliittisen ilmapiirin muuttumisen jälkeen Suomessakin alettiin julkaista entistä enemmän punaista näkökulmaa sisältäviä teoksia. Tästä hyvä esimerkki on Väinö Linnan Täällä Pohjantähden alla -trilogia.
Merkitys

Sotakirjallisuudella on ollut valtava merkitys sille, kuinka suuri yleisö on nähnyt sodan[lähde? ]. Sotakirjallisuudella on ollut myös tärkeä rooli kansallisen identiteetin luomisessa[lähde? ]. Tästä hyvänä esimerkkinä on Johan Ludvig Runebergin Vänrikki Stoolin tarinat, jolla oli vaikutus suomalaisen identiteetin kehittymiseen erityisesti 1800-luvun lopussa ja 1900-luvun alussa. Nykyaikaiset tiedotusvälineet ovat tehneet Väinö Linnan Tuntemattomasta sotilaasta oleellisen osan suomalaista kulttuuria ja yhteiskuntaa[lähde? ].
Aiheesta muualla

Lisää luettavaa aiheesta Luettelo sotakirjoista on Wikiaineistossa
Skew Siskin

| Skew Siskin |
| --- | --- |

Tiedot
Tyylilaji:  hard rock
Kotipaikka:  Saksa
Laulukieli:  Englanti
Jäsenet:  Nina C. Alice, laulu   Jim Voxx, kitara   Henning Menke, bassokitara   Randy Black, rummut  
Entiset jäsenet:  Nik Terry, rummut   Jogi Rautenberg, bassokitara   Crash Click, rummut  
Levy-yhtiö:  Giant Records,  Gun Records, Steamhammer  
Infobox OKNimi-testi OK: 
Skew Siskin on saksalainen hard rock -yhtye, joka perustettiin Berliinissä vuonna 1990. Yhtye on tehnyt kuusi albumia ja omien kiertueiden lisäksi ollut lämmittelijänä muun muassa Motörheadille, Alice Cooperille ja Saxonille.
Historia

Kitristi Jim Voxx perusti Skew Siskinin vuonna 1990 löydettyään laulaja Nina C. Alicen. Yhtyeen nimi Skiw Siskin tarkoittaa "outoa lintua". Vuonna 1992 yhtye teki basisti Jogi Rautenbergin ja rumpali Nik Terryn kanssa debyyttialbumin Skew Siskin. Seuraavana vuonna se esiintyi yhdessä Acceptin ja Sargant Furyn kanssa, ja toimi Motörheadin lämmittelijänä.
Vuonna 1996 yhtye tekee albumit Voices From The War ja Electric Chair Music uuden rumpalin, Crash Clickin kanssa. Parin vuoden kuluttua yhtye on Motörheadin Euroopan ja Alice Cooperin Saksan kierueilla lämmittelijänä. Neljäs albumi, What The Hell, julkaistiin vuonna 1999.
Viidennen albumin Album Of The Year aikaan yhtyeellä oli vaikeuksia rumpalin kanssa. Lopulta levyllä soittaa Stefan Schwartzmann salanimellä Damien ennen siirtymistään Helloweeniin ja levy julkaistiin loppuvuodesta 2003. Yhtye jää tauolle Voxxin perheessä tapahtuneen tragedian vuoksi.
Yhtye tekee paluun vuonna 2005 basisti Henning Menken ja rumpali Randy Blackin kanssa. Yhtyeen on kuitenkin jäätävä jälleen tauolle laulajan sairastuttua ja vasta vuoden 2006 loppupuolella he alkavat työstää uutta albumia Peace Breaker. Yhtyeen kuudes albumi julkaistiin 14. syyskuuta vuonna 2007.
Diskografia > Studioalbumit

Skew Siskin (albumi) (1992)
Voices From The War (1996)
Electric Chair Music (1996)
What The Hell (albumi) (1999)
Album Of The Year (2003)
Peace Breaker (2007)
Aiheesta muualla

Kuvia tai muita tiedostoja aiheesta Skew Siskin Wikimedia Commonsissa
Yhtyeen kotisivut
Stanislav Jasečko

| Stanislav Jasečko> Henkilötiedot |
| --- | --- |
Syntynyt: 5. joulukuuta 1972 (ikä 51) Spisska Nova Ves, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  right
Pituus:  192 cm
Pelaajaura
Pääsarjaura:  1992–2012
Seurat:  TJ SKP PS Poprad HK Spisska Nova Ves HC Kosice Grand Rapids Griffins HC Ceske Budejovice HV71 Ässät Neftekhimik Nizhnekamsk HKM Zvolen HC Vitkovice Steel HC Lasselsberger Plzen Füchse Duisburg HK Poprad EV Bozen 84 Frederikshavn White Hawks Dresdner Eislöwen KLH Jindrichuv Hradec
Stanislav Jasečko (s. 5. joulukuuta 1972 Spisska Nova Ves Tšekkoslovakia) on uransa lopettanut slovakialainen jääkiekkoilija, pelipaikaltaan puolustaja. Hän aloitti pääsarjauransa Tšekkoslovakian sarjassa TJ SKP PS Popradin joukkueessa kaudella 1992–1993.
Seurajoukkueura

Tšekkoslovakian jakautuessa kahtia myös maan jääkiekkosarjat jakautuivat vastaavasti. Kaudelle 1993–1994 Jasečko siirtyi pelaamaan uuteen Slovakian Extraliigaan kotikapunkinsa joukkueeseen. Yhden kauden jälkeen Jasečko siirtyi Slovakian huippuseuroihin lukeuvan HC Kosicen joukkueeseen, jossa pelasi kaksi kautta. Kaudelle 1996–1997 Jasečko lähti koittamaan onneaan Pohjois-Amerikan kaukaloihin. Seuraksi oli valikoitunut Grand Rapids Griffins, joka pelasi farmiliiga IHL:ssa. Vuoden IHL-kokeilun jälkeen Jasečko palasi takaisin Kosiceen, jossa pelasi seuraavat kaksi kautta.
Kaudelle 1999–2000 Jasečko siirtyi pelaamaan Tšekin Extraliigaan HC Ceske Budejovicen joukkueeseen. Kahden kauden jälkeen Jasečko solmi sopimuksen Ruotsiin, HV71:n riveihin. HV:ssa hän ehti pelaamaan vain kahdeksan ottelua ilman maaleja ennen kuin sopimus purettiin. Uusi osoite löytyi SM-liigasta Ässien joukkueesta. Jasečko pelasi kauden loppuun Porissa tehden kahdeksan maalia ja 11 syöttöä. Kauden +/- lukema oli 18 pykälää "pakkasella" mikä oli toiseksi eniten joukkueessa.
Seuraavalle kaudelle Jasečko teki sopimuksen Venäjän liigaan Neftekhimik Nizhnekamskin joukkueeseen, josta sai kuitenkin potkut 13 pelatun ottelun jälkeen ja palasi loppukaudeksi Ceske Budejovicen riveihin. Budejovicessa meni seuraavakin kausi ennen paluuta Slovakiaan. Kaudelle 2004–2005 Jasečko siirtyi HKM Zvolenin joukkueseen Slovakian Extraliigaan. Hän aloitti joukkueessa seuraavankin kauden, mutta siirtyi jo kolmen pelatun ottelun jälkeen jälleen Tšekkiin Vitkovicen joukkueeseen. Kahden Vitkovicen kauden jälkeen hän siirtyi vuodeksi Plzeniin. Kaudelle 2008–2009 Jasečko sai sopimuksen Saksan DEL-liigaan Füchse Duisburgin joukkueeseen. Saksassa syntyi 47 ottelussa 16 tehopistettä. Seuraavalle kaudelle Jasečko palasi takaisin Slovakiaan HK Popradin joukkueeseen. Kahden Popradin vuoden jälkeen matka jatkui Italiaan Serie B:n EV Bozen 84 joukkueeseen. Kauden lopussa hän pelasi vielä kuusi ottelua Tanskassa Fredrikshavnin riveissä, josta palasi takaisin Bozeniin seuraavakikin kaudeksi. Toisen Italian kautensa päätteeksi hän pelasi jälleen kuusi ottelua Saksan 2. Bundesliigassa Dresdenin joukkueessa.
Kaudelle 2013–2014 Jasečko palasi Tšekkiin pelaamaan kolmostason KLH Jindrichuv Hradecin joukkueessa. Hän pelasi joukkueessa vielä seuraavankin kauden alusta kahdeksan ottelua ennen kuin päätti uransa. Uransa aikana Jasečko voitti Slovakian mestaruuden kolmesti vuosina 1995, 1996 ja 1999.
Maajoukkueura

Jasečko ei koskaan mahtunut Tšekkoslovakian nuorten maajoukkueisiin, mutta debytoi maajoukkueessa C-ryhmän MM-turnauksessa Slovakian joukkueessa vuonna 1994. Slovakian riveissä hän osallistui MM-turnausten lisäksi vuoden 1997 World Cupiin sekä 1998 Olympiaturnaukseen. Viimeiset maajoukkueottelunsa hän pelasi kaudella 2000–2001 mutta ei enää mahtunut maansa lopulliseen MM-joukkueeseen. Maajoukkueen mukana hän oli kuitenkin voittamassa vuoden 2000 MM-hopeamitaleja.
Muuta

Jasečkon poika Sebastian Jasečko on pelannut C-junioreiden (U16) SM-sarjaa Lukossa ja edustanut Tšekkiä U16- ja U17-maajoukkueturnauksissa.
Stephanin kvintetti

Stephanin kvintetti Hubblen kuvassa.
Stephanin kvintetti on viiden galaksin muodostama galaksijoukko Pegasuksen tähtikuviossa. Galaksiryhmä on nimetty löytäjänsä, ranskalaisen Édouard Jean-Marie Stephanin mukaan.
Galaksijoukkoon kuuluvat galaksit NGC 7317, NGC 7318A, NGC 7318B, NGC 7319 ja NGC 7320. Galaksit NGC 7317:stä NGC 7319:ään muodostavat tiiviin, vuorovaikutteisen ryhmän. Keskinäisen painovoiman takia galaksien spiraalirakenne on epämuodostunut.
Stephan laski aluksi NGC 7320:n mukaan kvintettiin, mutta myöhemmin on huomattu sen vain sattuneen tielle. Sen punasiirtymä (790 km/s) on paljon pienempi kun muilla kvintetin galakseilla (lähes 6600 km/s). Koska avaruudessa punasiirtymä on verrannollinen etäisyyteen, on NGC 7320 vain etualalla oleva kohde, jonka etäisyys maasta on vain 39 miljoonaa valovuotta, kun muilla kvintetin galakseilla etäisyys on 210–340 miljoonaa valovuotta. Kvintetissä on silti edelleen viisi galaksia, kun nykyään 7320C lasketaan kuuluvaksi siihen.
James Webb -avaruusteleskoopin ottamat kuvat Stephanin kvintetistä julkaistiin 12. heinäkuuta 2022.
Strandman

Strandman on muun muassa seuraavien henkilöiden sukunimi:
Aleksander Maximilian Strandman (1856–1933), suomalainen senaattori ja Venäjän armeijan eversti
Ernst August Strandman (1832–1900), suomalainen kirjallisuuden tutkija ja itämaisen kirjallisuuden professori
Jaana Strandman (s. 1972), perussuomalaisten poliitikko, kansanedustaja ja opettaja
Otto August Strandman (1875–1941), Viron pääministeri 1919
Ville Strandman (s. 1990), suomalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Strandman”, voi hakea sivunnimihaulla, laajalla sivunnimihaulla tai tekstihaulla.
Strandvall

Strandvall on muun muassa seuraavien suomalaisten henkilöiden sukunimi:
Börje Strandvall (1909–1987) pikajuoksija
Heidi Strandvall, o.s. Sundberg, (s. 1981), estejuoksija
Matias Strandvall (s. 1985), maastohiihtäjä
Mona-Lisa Strandvall, myöhemmin Pursiainen (1951–2000), pikajuoksija
Robert Strandvall (s. 1977), pituushyppääjä
Sebastian Strandvall (s. 1986), jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Stony Rapidsin lentoasema

Stony Rapidsin lentoasema (engl. Stony Rapids Airport) (IATA: YSF, ICAO: CYSF) on lentoasema Kanadan Saskatchewann provinssissa, Stony Rapidsin kylässä. Kentän omistaa ja sitä ylläpitää Saskatchewanin liikenneministeriö. Lentoonlähtöjä ja -laskuja oli vuonna 2008 yhteensä 15 341.
Lentoasema on etenkin kesäaikana erittäin vilkkaassa käytössä. Alueella sijaitsee lukuisia kalastus ja metsästysjulkaisuissa esiteltyjä arvostettuja erämatkakailupalveluja tarjoavia yhtiöitä.
Lentoyhtiöt ja kohteet

| Lentoyhtiö | Kohteet |
| --- | --- |
Pronto Airways: Prince Albert, La Ronge, Points North, Saskatoon, Wollaston Lake. Uranium City
Transwest Air: Fond du Lac, La Ronge
Stonewall Jackson

Thomas Jonathan "Stonewall" Jackson
Thomas Jonathan "Stonewall" Jackson (21. tammikuuta 1824 – 10. toukokuuta 1863) oli Etelävaltioiden kenraali Yhdysvaltain sisällissodassa ja eniten mainetta niittänyt Etelävaltioiden armeijan komentaja Robert E. Leen jälkeen.
Hän oli syntynyt Clarksburgissa Länsi-Virginiassa vuonna 1824. Hän kävi Yhdysvaltain sotilasakatemian ja otti osaa Meksikon–Yhdysvaltain sotaan tykistössä. Sisällissodan alkaessa hän oli sotilasakatemia Virginia Military Institute VMI:n opettaja. Sisällissodan alettua hän otti osaa ensimmäiseen Bull Runin taisteluun, jossa sai kuuluisan lempinimensä ”Stonewall” eli kiviseinä. Nimitys tulee kenraali Barnard Elliot Been lausahduksesta jonka mukaan ”Jackson joukkoineen oli vihollista vastassa kuin kivimuuri”.  Hän saavutti eniten kuuluisuutta Shenandoahin laakson sotaretkensä aikana vuonna 1862 ja Pohjois-Virginian armeijan komentajana. Hän saavutti menestystä myös etelälle voittoisassa Fredericksburgin taistelussa. Hän haavoittui omien joukkojensa ampumasta harhaluodista Chancellorsvillen taistelussa ja hän kuoli käden amputoinnin komplikaatioihin ja keuhkokuumeeseen muutamia päiviä myöhemmin.
Häntä pidetään yhä Yhdysvaltain historian nerokkaimpana strategina. Kuultuaan hänen kuolemastaan kenraali Lee lausui että Jackson menetti vasemman kätensä, minä oikean.
Kenraali Jacksonin mukaan on nimetty M36 Jackson -panssarintuhoojavaunu.
Aiheesta muualla

Wikimedia Commonsissa on kuvia tai muita tiedostoja aiheesta .
Stephen Chow

| Stephen Chow |
| --- | --- |
 Stephen Chow Malesiassa 2008
Henkilötiedot
Syntynyt: 22. kesäkuuta 1962 (ikä 62) Brittiläinen Hongkong
Ammatti:  näyttelijä-ohjaaja
Näyttelijä
Taiteilijanimet:  komedian kuningas
Aiheesta muualla
IMDb
Stephen Chiau Sing-chi (perint.: 周星馳; yksink.: 周星驰; Jyutping: Zau1 Sing1-ci4; s. 22. kesäkuuta 1962 Brittiläinen Hongkong) eli Stephen Chow on hongkongilainen näyttelijä-ohjaaja, jonka taitavuus komedian parissa on antanut hänelle arvonimen komedian kuningas.